SL Uradni list Evropske unije C 141/17

Povzetek podatkov, ki so ga predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov

(2007/C 141/06)

XA številka: XA 56/07

Država članica: Španija

Regija: Comunidad Autónoma de Andalucía

Naziv sheme pomoči ali ime podjetja, ki prejme individualno pomoč: Subvenciones destinadas a la mejora de la producción y de la calidad de los plantones de hortalizas y de las plantas de vivero, y se efectúa su convocatoria para 2007

Pravna podlaga: „Proyecto de orden por la que se establecen las bases reguladoras para la concesión de subvenciones destinadas a la mejora de la producción y de la calidad de los plantones de hortalizas y de las plantas de vivero, y se efectúa su convocatoria para 2007“

Načrtovani letni izdatki po shemi ali skupni znesek individualne pomoči, dodeljene podjetju: 2 730 000 EUR

Največja intenzivnost pomoči: Odobrena naložba ali delo je lahko subvencionirano do največ 35 %, če gre za posameznega proizvajalca (fizično ali pravno osebo), skupine posameznih proizvajalcev (fizičnih ali pravnih oseb ali javnih ali zasebnih podjetjih brez statusa pravne osebe) ali skupnosti dobrin, ter do največ 40 %, če gre za podjetniška združenja, ki jih sestavljajo proizvajalci (kmetijske zadruge in kmetijske skupine, ki se ukvarjajo s predelavo)

Datum začetka izvajanja: En mesec po objavi akta v uradnem listu avtonomne skupnosti Andaluzije

Trajanje sheme ali individualne pomoči: Eno leto. Načrtovani datum plačila zadnjega obroka je 31. december 2007

Cilj pomoči: Cilj nepovratnih sredstev je izboljšati kakovost proizvodnje sadilnega materiala zelenjadnic in sadik. Namenjene so proizvajalcem sadik in sadilnega materiala zelenjadnic in spadajo v kategorijo „Naložbe v kmetijska gospodarstva“, določeno v členu 4 Uredbe (ES) št. 1857/2006 z dne 15. decembra 2006

Upravičeni izdatki, vključeni v člen 7 osnutka Odredbe avtonomne skupnosti, spadajo med tiste, ki so dovoljeni po členu 4(4) Uredbe (ES) št. 1857/2006 z dne 15. decembra 2006, in so naslednji:

(a) pridobitev in preskušanje novih sort in klonov vrst ali skupin vrst, za katere so bila odobrena posebna pravila za certificiranje, in uvajanje matičnih rastlin, ki so opredeljene vsaj kot certificirana kategorija vrst ali skupin vrst, za katero so bila odobrena posebna pravila za certificiranje;

(b) laboratorij za analize v zvezi z zdravjem in sortami ter analize, ki jih v zvezi z zdravjem in sortami opravi laboratorij sam ali tretje osebe;

(c) postavitev, gradnjo, opremljanje ali izboljšanje objektov in naprav, ki se uporabljajo v postopku proizvodnje sadik;

(d) naložbo, namenjeno za odpravo in/ali izkoriščanje ostankov škodljivih snovi in za uvajanje in certificiranje programov zagotavljanja kakovosti v skladu s standardi ISO 9000, in okoljske programe v skladu s standardi ISO 14000;

(e) naložbo, namenjeno za izboljšanje, v zvezi z zdravstvenim varstvom rastlin, objektov in naprav, ki se uporabljajo pri proizvodnji sadik;

(f) avtomatizacijo in računalniško vodenje postopkov proizvodnje

(a) postavitev, gradnjo, opremljanje in izboljšanje naprav in objektov, ki se uporabljajo pri proizvodnji sadilnega materiala zelenjadnic, zlasti za setev, kalitev, fertigacijo, klimatizacijo in spremljanje okolja;

(b) naložbo, namenjeno za izboljšanje, v zvezi z zdravstvenim varstvom rastlin, objektov in naprav, ki se uporabljajo pri proizvodnji sadilnega materiala zelenjadnic;

(c) laboratorij za analize v zvezi z zdravjem in sortami ter analize, ki jih v zvezi z zdravjem in sortami opravi laboratorij sam ali tretje osebe;

(d) naložbo, namenjeno za odpravo in/ali izkoriščanje ostankov škodljivih snovi in za uvajanje in certificiranje programov zagotavljanja kakovosti v skladu s standardi ISO 9000, in okoljske programe v skladu s standardi ISO 14000;

(e) avtomatizacijo in računalniško vodenje postopkov proizvodnje

(a) ozaveščanje in preučevanje trga sadilnega materila zelenjadnic in sadik certificirane kategorije;

(b) preskuse novih sort in klonov vrst ali skupin vrst, za katere so bila odobrena posebna pravila za certificiranje

Izdatki, ki ne bodo upravičeni:

Naslednje naložbe ne bodo izpolnjevale pogojev za nepovratna sredstva iz Odredbe:

Osnutek Odredbe izpolnjuje zahteve iz člena 18(1) Uredbe Komisije (ES) št. 1857/2006 z dne 15. decembra 2006

Zadevni gospodarski sektorji: Proizvodnja rastlin: proizvodnja sadik in sadilnega materiala zelenjadnic

Naziv in naslov organa, ki dodeli pomoč:

Consejería de Agricultura y Pesca de la Junta de Andalucía Tabladilla s/n E-41071 Sevilla

Spletni naslov: http://www.cap.junta-andalucia.es

Drugi podatki: Cilj te priloge je izpolnitev zahtev iz člena 3(2)(c) glede predložitve povzetka podatkov iz člena 20(1).

Directora General de la Producción Agraria

Fdo.: Judit Anda Ugarte

Številka XA: XA 57/07

Država članica: Španija

Regija: —

Naziv sheme pomoči: Orden por la que se establecen las bases reguladoras y se aprueba la convocatoria de ayudas para reparar los daños causados en uva de mesa por las lluvias generalizadas durante el otoño de 2006 en la Comunidad Autónoma de la Región de Murcia

Pravna podlaga: „Orden APA/…/2007, de … de abril, por la que se establecen las bases reguladoras y se aprueba la convocatoria de ayudas para reparar los daños causados en uva de mesa por las lluvias generalizadas durante el otoño de 2006 en la Comunidad Autónoma de la Región de Murcia“

Načrtovani letni izdatki po shemi: 1 500 000 EUR (v letu 2007)

Največja intenzivnost pomoči: Največja intenzivnost pomoči ne bo presegla 80 % evidentiranih izgub zaradi slabih vremenskih razmer. Pomoč se bo izračunala za vsako posamezno gospodarstvo posebej

Pomoč se bo izračunala po naslednji enačbi:

pomoč = povprečna proizvodnja × povprečna cena × ( % škode – 20 %)

Za izračun škode se uporabi pridelek iz leta, ko so bile slabe vremenske razmere, glede na povprečje zadnjih treh let. Torej:

Uporabi se nespremenljivi odbitek v višini 20 %, s katerim se zagotovi, da največja intenzivnost pomoči ne preseže 80 % izgube

Nadomestila, ki jih zagotavljajo zavarovalnice za druga tveganja, krita z zavarovanjem, se bodo odbila od zneska izračunane pomoči

Datum začetka izvajanja: Pomoč se lahko dodeli v šestih mesecih od začetka veljavnosti odredbe

Cilj pomoči: Cilj pomoči je nadomestilo proizvajalcem namiznega grozdja iz avtonomne skupnosti regije Murcia, ki so zaradi močnega deževja novembra 2006 utrpeli velike izgube pri proizvodnji

Namizno grozdje je leta 2006 zaradi vremenskih razmer na tem območju dozorelo z zamudo. Zato je bila trgatev pozneje kot v običajnih tržnih letih

Kmetijsko zavarovanje velja za tveganje deževja do 31. oktobra, ki je običajni datum trgatve. Zaradi zapoznelega dozorevanja grozdje še vedno ni bilo potrgano do deževja (v prvih dneh novembra), ker ni doseglo optimalne fiziološke zrelosti

Zato je močno deževje proizvodnji povzročilo veliko škodo (veliko razpočenih grozdnih jagod ter širjenje kisle gnilobe in drugih vrst sekundarne gnilobe, vključno z botritisom), ki ni bila krita s kmetijskim zavarovanjem, ker se je pojavila po izteku zavarovanega obdobja. Izgube torej ni bilo mogoče kriti z zavarovanjem, ki so jo sklenili proizvajalci

Zato je treba nujno uvesti program pomoči za nadomestitev škode, ki jo je proizvajalcem povzročilo deževje, saj kljub zavarovanju ni bilo nobenega kritja

Pomoč se dodeli v skladu s členom 11 Uredbe (ES) št. 1857/2006 „Pomoč za izgube zaradi neugodnih vremenskih razmer“, in sicer z določbami (2) do (6), (9) in (10)

Zadevni gospodarski sektorji: Pomoč je namenjena sektorju namiznega grozdja v avtonomni skupnosti regije Murcia

Naziv in naslov organa, ki dodeli pomoč:

Entidad Estatal de Seguros Agrarios (ENESA), Ministerio de Agricultura, Pesca y Alimentación Miguel Ángel, 23 — 5a planta E-28010 Madrid

Spletni naslov: enesa@mapya.es

Drugi podatki: —

Madrid, abril de 2007

El Director

Fdo.: Fernando J. Burgaz Moreno

Številka XA: XA 58/07

Država članica: Španija

Regija: Andalucía

Naziv sheme pomoči: Subvenciones a las explotaciones del olivar gravemente afectadas por las heladas en los meses de enero, febrero y marzo de 2005, en el marco del Plan especial para la capacidad reproductiva del olivar

Pravna podlaga: „Orden que modifica la Orden de 20 de noviembre de 2006, por la que se establecen las bases reguladoras para la concesión de subvenciones a las explotaciones del olivar gravemente afectadas por las heladas en los meses de enero, febrero y marzo de 2005, en el marco del Plan especial para la recuperación de la capacidad productiva del olivar, y se efectúa su convocatoria.“

Načrtovani letni izdatki po shemi: Triletna shema pomoči z naslednjim proračunom:

Uprava regionalne vlade Andaluzije financira 50 % proračuna, preostalih 50 % pa splošna uprava države

Največja intenzivnost pomoči: V skladu s členom 6(4) Odredbe znesek pomoči, tudi ko se sešteva z drugimi javnimi pomočmi, ne sme v nobenem primeru presegati odstotnega deleža iz člena 11(2) Uredbe o izjemah (ES) št. 1857/2006, in sicer 80 %.

Letni znesek pomoči za nadomestila se spreminja glede na izpeljano delo in se računa po naslednji razpredelnici:

V nobenem primeru intenzivnost pomoči ne sme presegati 80 % zmanjšanja prihodkov pri prodaji proizvoda, ki ga je povzročila zmrzal, in v teh mejah ne sme presegati zneska 63 000 EUR za regeneracijske posege na največ 7 ha oziroma 6 000 EUR za posege ponovne saditve na največ 3 ha

Datum začetka izvajanja: Ta odredba začne veljati dan po objavi v Uradnem listu regionalne vlade Andaluzije. Objava Odredbe je v skladu s členom 20 Uredbe (ES) št. 1857/2006 predvidena deset dni po predložitvi te priloge Komisiji

Te pomoči so v skladu z zahtevami člena 11(10) Uredbe o izjemah, ker je uvedena v treh letih od nastanka izdatkov oziroma izgub

Trajanje sheme: Ta shema traja tri leta in zato velja med proračunskimi leti 2007, 2008 in 2009. Ta pomoč je v skladu z zahtevami člena 11(10) Uredbe o izjemah, ker je izplačana v štirih letih od nastanka izdatkov ali izgub

Cilj pomoči: Pomoč za MSP zaradi neugodnih vremenskih razmer: zmrzal v januarju, februarju in marcu 2005

Pomoč nadomesti del zmanjšanja prihodkov oljkarjev, ki so jih prizadele navedene zmrzali, če so izvedli naslednje posege:

rez krošnje: pomeni posege na oljki zaradi škode pri zmrzali, s katerimi se z obrezanjem odstranijo terciarne veje in vsaj ena sekundarna veja;

rez do ogrodnih vej pomeni posege na oljki zaradi škode pri zmrzali, s katerimi se z obrezanjem odstranijo sekundarne veje in nekaj primarnih vej;

rez do debla: pomeni posege na oljki zaradi škode pri zmrzali, s katerimi se z obrezanjem odstranijo vse primarne veje;

rez do panja: pomeni posege na oljki zaradi škode pri zmrzali, s katerimi odrežejo deblo ali debla oljke na višini največ 40 cm od tal;

ponovna saditev pomeni posege na oljki zaradi škode pri zmrzali, s katerimi se izrujejo korenine mrtve oljke in zasadi nova sadika; ni vključen strošek nove sadike oljke, ki je bila ali bo zasajena

Zadevni gospodarski sektorji: Primarni sektor oljkarstva (oljkarska gospodarstva)

Ime in naslov organa, ki odobri pomoč:

Consejería de Agricultura y Pesca Avda. Tabladilla s/n E-41013 Sevilla

Spletni naslov: http://www.juntadeandalucia.es/agriculturaypesca/portal/opencms/portal/portada.jsp

Drugi podatki: V skladu s členom 11(7) Uredbe o izjemah so bile zmrzali, ki so se zgodile januarja, februarja in marca 2007, uradno priznane za slabe vremenske razmere, ki jih lahko izenačimo z naravnimi nesrečami, s kraljevim zakonskim dekretom št. 1/2005 z dne 4. februarja o nujnih ukrepih za ublažitev škode, ki so jo kmetijstvu povzročile zmrzali januarja 2005

Navedeni kraljevi dekret izrecno navaja v utemeljitvi, da „obseg povzročene škode pomeni razmere, ki se lahko enačijo z naravno nesrečo v skladu s smernicami Skupnosti za državno pomoč v kmetijstvu, in zahteva takojšnje ukrepanje javnih organov z ublažitvenimi ukrepi za postopno vzpostavitev običajnih gospodarskih razmer na prizadetih območjih“

Pozneje pa kraljevi zakonski dekret št. 6/2005 z dne 8. aprila o izvedbi kraljevega zakonskega dekreta št. 1/2005 navaja še, da „kraljevi zakonski dekret št. 1/2005 z dne 4. februarja o nujnih ukrepih za ublažitev škode, ki so jo kmetijstvu povzročile zmrzali januarja 2005, se uporablja za škodo, ki so jo povzročile zmrzali februarja in marca 2005“

La Secretaria General de Agricultura, Ganadería y Desarrollo rural

Teresa Sáez Carrascosa

Številka XA: XA 59/07

Država članica: Avstrija

Regija: Niederösterreich

Naziv sheme pomoči ali ime podjetja, ki prejme individualno pomoč: Richtlinie für die Förderung der Qualitätsverbesserung der Niederösterreichischen Rinderzucht — „NÖ — Genetik Programm“

Pravna podlaga: NÖ Landwirtschaftsgesetz

Načrtovani letni izdatki po shemi ali skupni znesek individualne pomoči, dodeljene podjetju: Do 600 000 EUR letno

Največja intenzivnost pomoči: 80 % stroškov

Datum začetka izvajanja: Maj 2007

Trajanje sheme ali individualne pomoči: do decembra 2013

Cilj pomoči: Smernica podpira združenja govedorejcev na Spodnjem Avstrijskem pri stroških za vodenje in sprotno posodabljanje rodovniških knjig ter svetovanje gospodarstvom, ki vodijo redovniške knjige, o operativnem upravljanju in upravljanju kakovosti. Poleg tega se podpira tudi priprava in izvedba sejmov ter ogledoc kakovostnega plemenskega goveda

Podlaga za smernico je člen 15 (zagotavljanje tehnične podpore v kmetijskem sektorju) in člen 16 (pomoč za živinorejski sektor)

Zadevni gospodarski sektorji: Govedoreja

Naziv in naslov organa, ki dodeli pomoč:

Amt der Niederösterreichischen Landesregierung Abteilung Landwirtschaftsförderung LF3 Landhausplatz 1 A-3109 St. Pölten

Spletni naslov: http://www.noe.gv.at/

Drugi podatki: —

Številka XA: XA 63/07

Država članica: Latvija

Regija: —

Naziv sheme pomoči ali naziv podjetja, ki prejme individualno pomoč: Atbalsta shēma „Atbalsts apdrošināšanas prēmiju daļējai segšanai“

Pravna podlaga: Ministru kabineta 2007. gada 23. janvāra noteikumi Nr. 78 „Noteikumi par valsts atbalstu lauksaimniecībai 2007. gadā un tā piešķiršanas kārtību“ 10. pielikuma I. atbalsta programma

Načrtovani letni izdatki po shemi ali skupni znesek individualne pomoči, dodeljene podjetju: Skupni znesek po shemi pomoči za leto 2007: 200 000 LVL

Največja intenzivnost pomoči: Pomoč se dodeli v višini 50 % vrednosti, navedene v pogodbah, sklenjenih med zavarovalnicami in imetniki zavarovalnih polic, vendar ni višja od 25 LVL na enoto (hektar ali glava živine) in ne presega 50 LVL za krompir in zelenjavo ter 150 LVL za sadno drevje in jagodičje

Datum začetka izvajanja:

Trajanje sheme ali individualne pomoči: Do 30. decembra 2007

Cilj pomoči: Cilj pomoči je zmanjšati proizvodno tveganje pri rastlinski pridelavi in živinoreji z delno izravnavo stroškov sklenitve zavarovanja

Ukrep je v skladu s členom 12 Uredbe Komisije (ES) št. 1857/2006

Zadevni gospodarski sektorji: Shema velja za mala in srednje velika podjetja, ki so dejavna izključno na področju kmetijske proizvodnje. Shema velja za sektor rastlinske pridelave in živinorejski sektor

Naziv in naslov organa, ki dodeli pomoč:

Latvijas Republikas Zemkopības ministrija LV-1981 Rīga

Spletni naslov: www.zm.gov.lv

Drugi podatki: —